

**Felkészülés az angol nyelvi vizsgákra a BIG-ben**

**Az angol nyelvi vizsgák szintjei (európai standard alapján)**

**4. felsőfokú nyelvvizsga: C1 🡩**

**3. emelt szintű érettségi vizsga: B2 🡩**

**2. középfokú nyelvvizsga: B2 🡩**

**1. középszintű érettségi vizsga: B1 🡩**

**2., 3. és 4.** esetében a vizsga a felvételi eljárás során **többletpontként** kerül beszámításra, mely többletpontokat a felvételi jelentkezés során érvényesíteni és igazolni kell

**1. angol középszintű érettségi vizsga**

* **előrehozott középszintű érettségi vizsga tehető** a 10. évfolyam tavaszi, a 11. évfolyam őszi és tavaszi, illetve a 12. évfolyam őszi vizsgaidőszakában
* előrehozott középszintű érettségi vizsga **letétele javasolt emelt szintű nyelvi érettségi vizsga letételét megelőzően**
* **rendes középszintű érettségi vizsga tehető** a 12. évfolyam tavaszi vizsgaidőszakában
* a vizsgák letételének ütemezését az alapórát és / vagy fakultációt vezető **szaktanár(ok) segíti(k), segít(enek) a döntésben és a vizsgára való felkészülésben**
* az előrehozott **érettségi vizsgára való készülés segíti a középfokú nyelvvizsgára való felkészülést**
* az előrehozott középszintű vizsga fakultáció felvétele nélkül, **alapórában is teljesíthető tudatos, folyamatos készüléssel**
* a középszintű érettségi vizsga **az angol nyelvi készségeket együttesen méri** (olvasott szövegértés, nyelvhelyesség, hallott szövegértés, íráskészség, beszédkészség)

**2. angol középfokú nyelvvizsga**

* a felvételi eljárás során **25 / 30 / 50 / 80 többletpontként** kerül beszámításra (a legtöbb helyen, vannak kivételek, **szakonként eltér, fontos tájékozódni**)
* **vannak olyan egyetemi szakok**, amelyek már a **szóbeli vagy írásbeli nyelvvizsgáért külön is adnak többletpontot,** nemcsak a komplex nyelvvizsgáért (szóbeli és írásbeli együtt, **fontos tájékozódni)**
* a **nyelvi fakultációs órák egyik kiemelt feladata** a középfokú nyelvvizsgákra való felkészülés
* a középfokú nyelvvizsga megszerzése a legtöbb diákunk számára **folyamatos** (több éven át tartó), **intenzív** (heti rendszeres elfoglaltságot igénylő), **teljesíthető** (nyelvvizsgabizonyítvány megszerzésével záruló) és **sikerélmények** megélését biztosító **többletfeladat**
* középfokú **komplex nyelvvizsga vizsgarészenként is tehető** (írásbeli és szóbeli külön), mely lehetővé teszi a vizsga sikeres letételét

**3. angol emelt szintű érettségi vizsga**

* **előrehozott emelt szintű érettségi vizsga tehető** a 10. évfolyam tavaszi, a 11. évfolyam őszi és tavaszi, illetve a 12. évfolyam őszi vizsgaidőszakában
* **rendes emelt szintű vizsga tehető** a 12. évfolyam tavaszi vizsgaidőszakában
* **a nyelvi fakultációs órák másik kiemelt feladata** az emelt szintű érettségi vizsgára való felkészülés
* **a középszintű érettségi vizsga és a középfokú nyelvvizsga letétele segíti az emelt szintű érettségi vizsgára való felkészülést**
* a **legalább 45%-ban teljesített** **emelt szintű vizsga** **40 / 50 / 80 többletpontként** kerül beszámításra a felvételi eljárásban (néhány kivételtől eltekintve, **szakonként eltér, fontos tájékozódni)**
* az angol emelt szintű érettségi vizsgát **számos felsőoktatási szak elfogadja** felvételi tantárgyként, **hasznos tárgy a felvételiben** **(fontos tájékozódni)**
* **a legalább 60 %-ban teljesített emelt szintű** **érettségi vizsga egyenértékű a középfokú komplex (C típusú) nyelvvizsgával és ingyenesen kiváltja azt**
* az **emelt szintű érettségi vizsgára való felkészülés** az alapórai és fakultációs feladatok mellett **otthoni többletfeladatokat** jelent, nagyobb fokú **önálló készülést és munkavégzést** **igényel**, **érdemes** a vizsgára való készülést **alaposan megtervezni és folyamatosan végezni**

**4. angol felsőfokú nyelvvizsga**

* a felsőfokú nyelvvizsga **40 vagy több többletpontként** beszámításra kerül a felvételi eljárásban **(szakonként eltér, fontos tájékozódni)**
* az **emelt szintű** nyelvi érettségi **vizsga letételével párhuzamosan vagy azt követően** érdemes letenni
* az alapórai és fakultációs feladatok mellett **otthoni többletfeladatokat** jelent, még nagyobb mértékben **igényel önálló tájékozódást, készülést és munkavégzést**, érdemes a vizsgára való felkészülést **alaposan megtervezni és folyamatosan végezni**